# Montserrat Sastre Planella

Montserrat Sastre i Planella (Barcelona, novembre de 1948) és una escultora i ceramista catalana, fundadora de l'escola Municipal de Ceràmica d'Esplugues de Llobregat l'any 1975. Resideix a Sant Just Desvern.
Inicià la formació artística l'any 1968 a l'escola del Treball de la Diputació de Barcelona i continuà a l'escola d'Arts i Oficis de la Generalitat de Catalunya, on va conèixer la també ceramista Angelina Alòs i Tormo. Entre 1968 i 1971 treballà al taller de ceràmica de F. Ferrando a Vallvidrera. El 1971 fixa el seu taller de ceràmica i escultura a Sant Just Desvern; aquest mateix any feu la primera exposició individual, a Estudio de Arte de Ràdio Barcelona. El 1975 fundà l'escola Municipal de Ceràmica d'Esplugues de Llobregat, de la qual fou directora i mestra fins a la seva jubilació.
La seva obra, que va partir del fang, va anar incorporant molts més materials, com ara ferro, fusta, bronze, resina i marbre.És una artista polifacètica, tot i que té preferència per la talla de fusta. L'estil de les escultures tendeix a estar a mig camí de l'abstracció i la concreció, entre l'al·legoria i la realitat, i hi predominen les línies estilitzades.
L'artista té obres a diversos parcs i centres de l'àrea metropolitana Barcelonina, entre altres llocs. Entre les escultures d'interès estan les ubicades al Museu del Barça, per exemple, hi ha una obra seva, Òrbites centenàries (planxa de ferro pintada), del 1999, i també l'escultura Estela (oxi-corten, 1987), que va guanyar el premi del II Biennal d'art del Futbol Club Barcelona.Així com "Dona Guitarra" (bronze, 1982), davant del Casal Cultural Robert Brillas, a Esplugues de Llobregat o "Vern", un bronze del 1986, al Parc del Mil·lenari de Sant Just Desvern. En Edifici Waldem 7 de Sant Just Desvern, s´ha instal·lat l'escultura "Arbreda" (Ferro, 2020) . Últimament aquest any 2023 en el Plaza 8 de Març en Sant Joan Despí, l'obra titulada "Dones" .
Tambe hi han obres seves en els Hospitals: Moisés Broggi (Sant Joan Despí), Institut Català de la Salud (Barna), Hospital de Bellvitge i Duran i Reinals (Hospitalet de Llobr.) Germans Trias i Pujol (Badalona), i residencies La Mallola, Felix Llobet i Hosp. de Sant Joan de Deu (aquestes ultimes en Esplugues de LLobr.)

## Bibliografia

* "Escultures d'Esplugues (3)", Josep Lluís Barrasa, Crònica de la Vida d'Esplugues, núm. 673, setembre-octubre del 2012, pp. 14 a 17.
* Dones construint cultura Arxivat 2022-01-28 a Wayback Machine., Ajuntament de Sant Just Desvern, 2007, pp. 56-61.
* Art al Carrer Arxivat 2018-05-16 a Wayback Machine. (guia), diversos autors, Ajuntament de Sant Just Desvern, 2001.
* Diccionari Ràfols d'artistes catalans, valencians i balears. Història de l'art català vol. IX, Josep Corredor-Matheos, Edicions 62, Barcelona, 1996.
* Diccionari Ràfols d'artistes de Catalunya i Balears, Compendi segle XX, Edicions 62, Barcelona, 1998.
* Santjustenques, Vides en democracia, Ajuntament de Sant Just Desvern 2019.
* Cargolines i Cargolins, una crònica d´Esplugues de Llobregat per Roser Camps Sutorras, 2022.

## Referències

* 1 2 Art al Carrer (guia), diversos autors, Ajuntament de Sant Just Desvern, 2001, p. 7. [Accedit el 5 d'octubre del 2019]
* ↑ Park del Mil·lenari, Sant Just Desvern, Àrea Metropolitana de Barcelona. [Accedit el 5 d'octubre del 2019]
* ↑ «Dones construint cultura». Ajuntament de Sant Just Desvern. Arxivat de l'original el 28 de gener 2022. [Consulta: 14 maig 2017].
* 1 2 3 «Montserrat Sastre Planella - Trajectòria». [Consulta: 16 abril 2017].
* 1 2 Barrasa, Josep Lluís «Escultures d'Esplugues (3)». Crònica de la Vida d'Esplugues, 673, Setembre-octubre 2012, pàg. 14-17.
* ↑ "El museu del Futbol Club Barcelona. Escultures d'interès ubicades al museu del Barça" Arxivat 2022-01-28 a Wayback Machine., Ajuntament de Barcelona, 2014. [Accedit el 5 d'octubre del 2019]

## Enllaços externs

* Montserrat Sastre, pàgina oficial.
* Montserrat Sastre a la Galeria Lleonart de Barcelona.
* Dones construint cultura Arxivat 2022-01-28 a Wayback Machine., Ajuntament de Sant Just Desvern, 2007, pp. 56-61.
* Art al Carrer Arxivat 2018-05-16 a Wayback Machine. (guia), diversos autors, Ajuntament de Sant Just Desvern, 2001.